Sarake Viitteet lainsäädäntöön ja ohjeet

010 Koodi Katso LE1-lomakkeen sarake 010.

020 Ryhmä tai yksittäinen asiakas Jos kyseessä on yksittäisen asiakkaan vastuu, laitos merkitsee ’1’, ja jos kyseessä on asiakaskokonaisuuden vastuu, laitos merkitsee ’2’.

030 Liiketoimet, joissa vastuu johtuu kohde-etuutena olevasta omaisuuserästä Asetuksen (EU) N:o 575/2013 390 artiklan 7 kohta Jos laitoksella on ilmoitettuun vastapuoleen liittyviä vastuita kansallisten toimivaltaisten viranomaisten antamien teknisten lisäselvitysten mukaisesti sellaisten liiketoimien kautta, joissa vastuu johtuu kohde-etuutena olevasta omaisuuserästä, ilmoitetaan vastauksena ’kyllä’, muussa tapauksessa ’ei’.

040–180 Alkuperäiset vastuut Asetuksen (EU) N:o 575/2013 24, 389, 390 ja 392 artikla. Laitoksen on ilmoitettava tässä sarakelohkossa alkuperäiset vastuut välittömistä ja välillisistä vastuista sekä lisäriskeistä, jotka liittyvät liiketoimiin, joissa vastuu johtuu kohde-etuutena olevasta omaisuuserästä. Asetuksen (EU) N:o 575/2013 389 artiklan mukaan omaisuuseriä ja taseen ulkopuolisia eriä on käytettävä ilman riskipainoja tai riskiasteita. Luottovasta-arvokertoimia ei sovelleta taseen ulkopuolisiin eriin. Näissä sarakkeissa on ilmoitettava alkuperäinen vastuu eli vastuuarvo ilman arvonoikaisuja ja varauksia, joka on vähennettävä sarakkeessa 210. Vastuuarvon määrityksestä ja laskemisesta säädetään asetuksen (EU) N:o 575/2013 389 ja 390 artiklassa. Omaisuuserät ja taseen ulkopuoliset erät on arvostettava sen tilinpäätössäännöstön mukaan, jota laitokseen sovelletaan mainitun asetuksen 24 artiklan mukaisesti. Omista varoista vähennetyt vastuut, jotka eivät ole asetuksen (EU) N:o 575/2013 390 artiklan 6 kohdan e alakohdan mukaisia vastuita, merkitään näihin sarakkeisiin. Nämä vastuut vähennetään sarakkeessa 200. Asetuksen (EU) N:o 575/2013 390 artiklan 6 kohdan a–d alakohdassa tarkoitettuja vastuita ei merkitä näihin sarakkeisiin. Alkuperäisiin vastuisiin sisältyvät asetuksen (EU) N:o 575/2013 400 artiklan mukaiset omaisuuserät ja taseen ulkopuoliset erät. Vapautukset vähennetään sarakkeessa 320 asetuksen (EU) N:o 575/2013 395 artiklan 1 kohdan soveltamiseksi. Sekä kaupankäyntivarastoon että sen ulkopuolisiin eriin sisältyvät vastuut otetaan mukaan. Kun vastuut jaotellaan instrumentteihin ja kun nettoutussopimuksiin perustuvat erilaiset vastuut muodostavat yhden vastuun, tämä yksi vastuu kohdennetaan instrumenttiin, joka vastaa nettoutussopimukseen sisältyvää pääasiallista omaisuuserää (katso myös johdanto-osa).

040 Alkuperäiset vastuut yhteensä Laitoksen on ilmoitettava summa, johon sisältyvät välittömät ja välilliset vastuut sekä lisävastuut liiketoimista, joissa vastuu johtuu kohde-etuutena olevasta omaisuuserästä.

050 joista: maksukyvyttömiä Asetuksen (EU) N:o 575/2013 178 artikla. Laitoksen on ilmoitettava, mikä osa alkuperäisen vastuun kokonaissummasta vastaa maksukyvyttömiä vastuita.

060–110 Välittömät vastuut Välittömät vastuut tarkoittavat varsinaiseen lainanottajaan liittyviä vastuita.

060 Velkainstrumentit Asetuksen (EY) N:o 25/2009 (EKP/2008/32) liitteessä II olevan 2 osan taulukossa olevat luokat 2 ja 3. Velkainstrumentteihin sisältyvät vieraan pääoman ehtoiset arvopaperit sekä lainat ja ennakkomaksut. Tähän sarakkeeseen merkitään instrumentit, jotka luokitellaan ’lainoiksi, joiden alkuperäinen maturiteetti on korkeintaan yksi vuosi / vuodesta viiteen vuoteen / yli viisi vuotta’ tai ’muiksi arvopapereiksi kuin osakkeet’ asetuksen EKP/2008/32 mukaisesti. Tähän sarakkeeseen merkitään takaisinostotransaktiot, arvopapereiden tai hyödykkeiden lainaksiantaminen tai -ottaminen (arvopapereilla toteutettavat rahoitustoimet) ja vakuudelliset limiittiluotonantotransaktiot.

070 Oman pääoman ehtoiset instrumentit Asetuksen EKP/2008/32 liitteessä II olevan 2 osan taulukossa olevat luokat 2 ja 5. Tähän sarakkeeseen merkitään instrumentit, jotka luokitellaan ’osakkeiksi ja osuuksiksi’ tai ’rahamarkkinarahastojen rahasto-osuuksiksi’ asetuksen EKP/2008/32 mukaisesti.

080 Johdannaiset Asetuksen (EU) N:o 575/2013 272 artiklan 2 kohta ja liite II. Tässä sarakkeessa ilmoitetaan asetuksen (EU) N:o 575/2013 liitteessä II luetellut johdannaiset ja mainitun asetuksen 272 artiklan 2 kohdassa määritellyt pitkän selvitysajan transaktiot. Luottojohdannaiset, joihin kohdistuu vastapuoliriski, ilmoitetaan tässä sarakkeessa.

090–110 Taseen ulkopuoliset erät Asetuksen (EU) N:o 575/2013 liite I. Näissä sarakkeissa ilmoitetaan nimellisarvo ennen erityisten luottoriskioikaisujen vähentämistä ja ilman luottovasta-arvokerrointen soveltamista.

090 Lainasitoumukset Asetuksen (EU) N:o 575/2013 liitteessä I olevan 1 kohdan c ja h alakohta, 2 kohdan b alakohdan ii alakohta, 3 kohdan b alakohdan i alakohta ja 4 kohdan a alakohta. Lainasitoumukset ovat kiinteitä sitoumuksia, jotka koskevat luoton tarjoamista ennalta määritellyin ehdoin, lukuun ottamatta niitä, jotka ovat johdannaisia, koska ne voidaan maksaa nettomääräisenä käteisellä taikka luovuttamalla tai laskemalla liikkeelle jokin muu instrumentti.

100 Rahoitusvakuudet Asetuksen (EU) N:o 575/2013 liitteessä I olevan 1 kohdan a, b ja f alakohta. Rahoitusvakuudet ovat sopimuksia, joiden mukaan vakuuden antaja maksaa tietyn summan vakuuden haltijalle korvauksena tämän kokemasta tappiosta, joka aiheutuu siitä, että tietty velallinen ei pysty maksamaan velkaa velkainstrumentin alkuperäisten tai muutettujen ehtojen mukaisesti. Luottojohdannaiset, joita ei ole merkitty sarakkeeseen ’johdannaiset’, on ilmoitettava tässä sarakkeessa.

110 Muut sitoumukset Muita sitoumuksia ovat asetuksen (EU) N:o 575/2013 liitteessä I mainitut erät, joita ei ole sisällytetty edellisiin luokkiin. Laitoksen vastapuolen kanssa tehtyyn tuotteiden ristikkäisnettoutusta koskevaan sopimukseen perustuvan yhden yhtenäisen oikeudellisen velvoitteen vastuuarvo ilmoitetaan tässä sarakkeessa.

120–180 Välilliset vastuut Asetuksen (EU) N:o 575/2013 403 artikla. Asetuksen (EU) N:o 575/2013 403 artiklan mukaisesti luottolaitos voi käyttää substituutiomenetelmää, jos kolmas osapuoli on taannut asiakkaaseen liittyvän vastuun tai antanut vakuuden, jolla se on suojattu. Laitoksen on ilmoitettava tässä sarakelohkossa välittömän vastuun määrät, jotka siirretään takaisin takaajalle tai vakuuden antajalle, mikäli viimeksi mainitulle määriteltäisiin enintään yhtä suuri riskipaino kuin se, jota kolmanteen osapuoleen sovellettaisiin asetuksen (EU) N:o 575/2013 kolmannen osan II osaston 2 luvun mukaisesti. Suojattu viitteellinen alkuperäinen vastuu (välitön vastuu) vähennetään alkuperäisen lainanottajan vastuusta sarakkeissa ’Hyväksyttävät luottoriskin vähentämistekniikat’. Välillinen vastuu lisää takaajan tai vakuuden antajan vastuuta substituutiovaikutuksen vuoksi. Tämä koskee myös asiakaskokonaisuuksien sisällä annettuja takuita. Laitoksen on ilmoitettava välillisten vastuiden alkuperäinen määrä sarakkeessa, joka vastaa taatun tai vakuuden saaneen välittömän vastuun tyyppiä siten, että kun taattu välitön vastuu on velkainstrumentti, takaajalle siirretyn ’välillisen vastuun’ määrä ilmoitetaan sarakkeessa ’Velkainstrumentit’. Luottoriskin vaihtolainoista johtuvat vastuut on myös ilmoitettava tässä sarakelohkossa asetuksen (EU) N:o 575/2013 399 artiklan mukaisesti.

120 Velkainstrumentit Ks. sarake 060.

130 Oman pääoman ehtoiset instrumentit Ks. sarake 070.

140 Johdannaiset Ks. sarake 080.

150–170 Taseen ulkopuoliset erät Näiden sarakkeiden arvon on oltava nimellisarvo ennen erityisten luottoriskioikaisujen vähentämistä ja luottovasta-arvokerrointen soveltamista.

150 Lainasitoumukset Ks. sarake 090.

160 Rahoitusvakuudet Ks. sarake 100.

170 Muut sitoumukset Ks. sarake 110.

180 Lisäriskit liiketoimista, joissa vastuu johtuu kohde-etuutena olevasta omaisuuserästä Asetuksen (EU) N:o 575/2013 390 artiklan 7 kohta. Lisäriskit liiketoimista, joissa vastuu johtuu kohde-etuutena olevasta omaisuuserästä.

190 (-) Arvonoikaisut ja varaukset Asetuksen (EU) N:o 575/2013 34, 24, 110 ja 111 artikla. Vastaavaan tilinpäätöskehykseen (direktiivi 86/635/ETY tai asetus (EY) N:o 1606/2002) sisältyvät arvonoikaisut ja varaukset, jotka vaikuttavat vastuiden arvostukseen asetuksen (EU) N:o 575/2013 24 ja 110 artiklan mukaisesti. Arvonoikaisut ja varaukset sarakkeeseen 040 merkityn bruttomääräisen vastuun suhteen ilmoitetaan tässä sarakkeessa.

200 (-) Omista varoista vähennetyt vastuut Asetuksen (EU) N:o 575/2013 390 artiklan 6 kohdan e alakohta. Ilmoitetaan omista varoista vähennetyt vastuut, jotka sisällytetään alkuperäisen vastuun kokonaissummaa koskeviin sarakkeisiin.

210–230 Vastuuarvo ennen vapautusten soveltamista ja luottoriskin vähentämistä Asetuksen (EU) N:o 575/2013 394 artiklan 1 kohdan b alakohta. Laitosten on ilmoitettava vastuuarvo ennen kuin huomioon on otettu mahdollinen luottoriskin vähentäminen.

210 Yhteensä Tässä sarakkeessa ilmoitettava vastuuarvo on määrä, jota on käytetty määritettäessä, onko vastuu asetuksen (EU) N:o 575/2013 392 artiklassa olevan määritelmän mukainen suuri asiakasriski. Siihen sisältyy alkuperäinen vastuu, josta on vähennetty arvonoikaisut ja varaukset sekä omista varoista vähennettyjen vastuiden määrä.

220 joista: kaupankäyntivaraston ulkopuolisia eriä Kaupankäyntivaraston ulkopuolisten erien osuus kokonaisriskistä ennen vapautuksia ja luottoriskin vähentämistä.

230 % hyväksyttävästä pääomasta Asetuksen (EU) N:o 575/2013 4 artiklan 1 kohdan 71 alakohta sekä 395 artikla. Ilmoitettava määrä on vastuuarvon prosenttiosuus laitoksen asetuksen (EU) N:o 575/2013 4 artiklan 1 kohdan 71 alakohdassa tarkoitetusta hyväksyttävästä pääomasta ennen vapautusten soveltamista ja luottoriskien vähentämistä.

240–310 (-) Hyväksyttävät luottoriskin vähentämistekniikat Asetuksen (EU) N:o 575/2013 399 artikla sekä 401–403 artikla. Asetuksen (EU) N:o 575/2013 4 artiklan 1 kohdan 57 alakohdassa määritetyt luottoriskin vähentämistekniikat. Tätä ilmoitusta varten kolmannen osan II osaston 3 ja 4 luvussa mainittuja luottoriskin vähentämistekniikoita on käytettävä asetuksen (EU) N:o 575/2013 401–403 artiklan mukaisesti. Luottoriskin vähentämistekniikoilla voi olla kolme eri vaikutusta LE-järjestelmään: substituutiovaikutus, vastikkeellinen luottosuoja, joka ei ole substituutiovaikutus, ja kiinteistökohtelu.

240–290 (-) Hyväksyttävien luottoriskin vähentämistekniikoiden substituutiovaikutus Asetuksen (EU) N:o 575/2013 403 artikla. Vastikkeellisen ja takauksen luonteisen luottosuojan määrän, joka on ilmoitettava näissä sarakkeissa, on vastattava vastuita, jotka kolmas osapuoli on taannut tai suojannut antamalla vakuuden, jos laitos päättää kohdella vastuuta takaajaan tai vakuuden antajaan liittyvänä.

240 (-) Velkainstrumentit Ks. sarake 060.

250 (-) Oman pääoman ehtoiset instrumentit Ks. sarake 070.

260 (-) Johdannaiset Ks. sarake 080.

270–290 (-) Taseen ulkopuoliset erät Näiden sarakkeiden arvot ilmoitetaan soveltamatta luottovasta-arvokertoimia.

270 (-) Lainasitoumukset Ks. sarake 090.

280 (-) Rahoitusvakuudet Ks. sarake 100.

290 (-) Muut sitoumukset Ks. sarake 110.

300 (-) Vastikkeellinen luottosuoja, joka ei ole substituutiovaikutus Asetuksen (EU) N:o 575/2013 401 artikla. Laitoksen on ilmoitettava asetuksen (EU) N:o 575/2013 4 artiklan 1 kohdan 58 alakohdan mukaiset vastikkeellisen luottosuojan määrät, jotka vähennetään vastuuarvosta asetuksen (EU) N:o 575/2013 401 artiklan soveltamiseksi.

310 (-) Kiinteistö Asetuksen (EU) N:o 575/2013 402 artikla. Laitoksen on ilmoitettava vastuuarvosta vähennetyt määrät asetuksen (EU) N:o 575/2013 402 artiklan soveltamiseksi.

320 (-) Vapautetut määrät Asetuksen (EU) N:o 575/2013 400 artikla. Laitoksen on ilmoitettava määrät, jotka on vapautettu LE-järjestelmästä.

330–350 Vastuuarvo vapautusten soveltamisen ja luottoriskin vähentämisen jälkeen Asetuksen (EU) N:o 575/2013 394 artiklan 1 kohdan d alakohta. Laitoksen on ilmoitettava asetuksen (EU) N:o 575/2013 395 artiklan 1 kohdan soveltamista varten laskettu vastuuarvo sen jälkeen, kun huomioon on otettu vapautukset ja luottoriskin vähentäminen.

330 Yhteensä Tähän sarakkeeseen merkitään määrä, joka otetaan huomioon asetuksen (EU) N:o 575/2013 395 artiklassa säädetyn suuren asiakasriskin ylärajan noudattamista varten.

340 joista: kaupankäyntivaraston ulkopuolisia eriä Laitoksen on ilmoitettava kokonaisriski sen jälkeen, kun on sovellettu vapautuksia ja otettu huomioon kaupankäyntivaraston ulkopuolisiin eriin kuuluvan luottoriskin vähentämisen vaikutus.